Papa Francisc: A face vaccinul anti-COVID este un "act de iubire".
Papa Francisc ia parte în momentul de față la o campanie pro-vaccinare. Vaticanul a promis că va depune eforturi pentru a reduce scepticismul privind administrarea vaccinelor anti-Covid-19. Papa Francisc îndrumă oamenii să se vaccineze.
Papa Francisc s-a alăturat luptei împotriva scepticismului față de vaccinuri, realizând un material video de interes public în care insistă asupra faptului că vaccinurile sunt sigure, utile și reprezintă un "act de iubire".El a subliniat la începutul pandemiei necesitatea de a asigura accesul egal la vaccin, în special pentru cei săraci."Datorită harului lui Dumnezeu și muncii multora, avem acum vaccinuri care să ne protejeze de COVID-19. Ele aduc speranță pentru a pune capăt pandemiei, dar numai dacă sunt disponibile tuturor și dacă lucrăm împreună. A fi vaccinat cu vaccinuri autorizate de autoritățile competente este un act de dragoste", a spus Papa Francisc într-un filmuleț pro-vaccinare.Materialul video a fost creat de către Vatican și de Ad Council, care a produs anterior o serie de reclame pro-vaccin în încercarea de a crește rata de vaccinare.Deoarece există multe persoane sceptice, în special în rândul conservatorilor religioși, Vaticanul a promis că va depune tot efortul pentru a depăși reticența și a încuraja vaccinarea pe scară largă.